Салазанныҥ јурт јеезези () — Россия Федерацияда Алтай Республиканыҥ Турачак аймагында муниципал тӧзӧлмӧ. Администрациялык тӧс јери — Салазан јурт. «Муниципал тӧзӧлмӧлӧрди јӧптӧп, олорго келиштире статус ла гран-кыйулар тургузары» деп Алтай Республиканыҥ 2005 јылда чаган айдыҥ 13 кӱнинде чыккан Јасагы № 10-Р3 аайынча Салазанныҥ јурт јеезезине статус ла гран-кыйулар тургузылган.

Географиязы 
Јурт јеезе Туулу Алтайдыҥ тӱндӱк јанында, Аба-јыштыҥ ортозында турат. Јурт јеезеге ӱч јурт кирет: Дайбово, Ала-Кайыҥ, Салазан тӧс јер. Айландыра кырлары кара агашла туй бӱркелген.
Талайдыҥ кемјӱзинеҥ 277—313 метрге бийик. Климады орто-континентал. Ортојылдык температура +1,2 °С, чаган айдыҥ ортоайлык температуразы -14,4 °С, ортојылдык јуттыҥ кеми 855 мм.
Алтайда айы-кӱни јымжак јер, кышкыда тыҥ соок јок, је кар јаан тӱжет, кӧл чаган айдыҥ ортозы киреде тошло туй бӱркеле берет. Тӱндӱктеҥ салкындар соок кей экелет, кӱрттиҥ бийиги кезик јерде 2-3 метрге једет. Јайгыда база тыҥ изӱлер болбойт, 30-35 градустаҥ ӧрӧ кӧдӱрилбейт јаан изӱ айда, кей серӱӱн ле чыкту.

Јурт јеезеге кирет

Эл-јон 

Јуртта 2002 јылдыҥ тооалыжы аайынча 958 кижи болгон, олордыҥ орустар, алтайлар ла оноҥ до ӧскӧ укту улус болгон.

Окылу тил: орус, алтай.

Инфраструктуразы 
 Салазанныҥ јурт јеезезиниҥ администрациязы;
 1 орто ӱредӱлӱ школ;
 2 баштамы школ;
 3 магазин;
 3 јурттыҥ клубы;
 1 почта;
 2 агаш јарар јер.

Јуруктардыҥ кӧмзӧзи

Ајарулар

Тайантылар 

Турачак аймактыҥ муниципал тӧзӧлмӧзи
Алтай Республиканыҥ јурт јеезези